
ДО 
Г-ЖА ДЕНИЦА АНДРЕЕВА - ДАЧЕВА
УПРАВИТЕЛ НА „ГРИЙН ФАРМ ПЕТОКЛАДЕНЦИ“ ЕООД
УЛ. „ОГОСТА” № 29
С. ПЕТОКЛАДЕНЦИ
ОБЩ. БЕЛЕНЕ


КОПИЕ ДО:
ОБЩИНА БЕЛЕНЕ


Относно: Инвестиционно предложение (ИП) „Изграждане на кланичен пункт за добив и транжиране на месо от едри преживни животни (ЕПЖ) и производство на продукти от мляно месо“, в ПИ 03366.605.444, м. „Горната могила“, гр. Белене, общ. Белене.
	
	
	     УВАЖАЕМА Г-ЖО АНДРЕЕВА - ДАЧЕВА,
	
Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда (Наредба за ОВОС, ДВ бр.3/11.01.2011г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС,  ДВ бр.81/15.10.2010г.) 
На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:

I. По отношение на изискванията за оценка на въздействието върху околната среда (ОВОС)  на инвестиционни предложения по глава шеста, раздел III от ЗООС:
Инвестиционното предложение предвижда разширяване на дейностите, които се осъществяват в съществуващ животновъден обект (кравеферма), разположена в поземлени имоти с идентификатори 03366.605.3, 03366.605.6, 03366.605.7, 03366.605.444, 03366.605.535, 03366.605.626, 03366.605.1, 03366.605.538, 03366.605.595, гр. Белене. За животновъдния обект има проведена процедура по реда на Глава VI от ЗООС и е издадено Решение за преценяване на необходимостта от извършване на ОВОС № ПН 17 ПР/2021г.  Изменение в капацитета на животновъдния обект, не се предвижда.
Инвестиционното намерение е за изграждане и експлоатация на модулен кланичен пункт, в който ще се извършва добив на месо от едри преживни животни (ЕПЖ), както и производство на продукти от мляно месо. Кланичният пункт за добив и транжиране на месо от и производство на  продукти  от  мляно  месо ще  бъде  разположен в  поземлен  имот  с  идентификатор 03366.605.444, м. „Горната могила“, гр. Белене, общ. Белене, на територията на съществуващ животновъден обект. Предприятието ще бъде с капацитет за разфасоване и преработка на около 300.кг/денонощие  трупно  месо. В  кланичния пункт  ще  се  колят  само  животни  от  собствения животновъден обект на възложителя.
Ще се използва вода за технологични нужди, с цел измиване на помещения, амбалаж и оборудване, който евентуално може да е замърсен с мазнини. За питейно-битови нужди ще са необходими около 0,3 м3  вода на ден. Водата ще се осигурява чрез присъединяване към площадковата водопроводна мрежа на животновъдния обект, за който вода се осигурява от селищната водопроводна мрежа. При производствените дейности ще се генерират технологични отпадъчни води от измиване на оборудването и подовете, като същите ще бъдат натоварени с органични замърсители – главно мазнини. От битовата дейност на персонала ще се генерират битово-фекални отпадъчни води. Ще бъде изградена разделна площадкова канализационна мрежа за технологичните и битово-фекалните отпадъчни води. Двата потока ще се отвеждат за третиране към локално пречиствателно съоръжение, което ще бъде изградено в рамките на имота. Пречистената вода ще се събира във водоплътен резервоар от полиетилен с висока плътност – готов продукт за подземен монтаж, сертифициран за съхранение на отпадъчни води, като ще се осигури периодичното му почистване от специализирана фирма с цел предаване на водите в ПСОВ или канализационна мрежа (приложен е сключен Предварителен договор за почистване, изпомпване и извозване на отпадъчни води от септична/изгребна яма).
След направена консултация и съгласно Становище на Басейнова дирекция „Дунавски район“ с изх. № ПУ-01-800-1/24.08.2026г. реализацията на ИП „Кланичен пункт за добив и транжиране на месо от едри преживни животни (ЕПЖ) и производство на продукти от мляно месо“ в ПИ 03366.605.444, м. „Горната могила“, гр. Белене, общ. Белене е допустима спрямо ПУРБ и ПУРН в Дунавски район за периода 2022–2027 г., и спрямо Закона за водите и наредбите към него. Не се очаква ИП да окаже негативно въздействие върху водите и водните екосистеми, при спазване на мерките и законовите изисквания, посочени в т. 1 и т. 2 от становището.
В пълен обем становището е налично на интернет страницата на Басейнова дирекция „Дунавски район“ (www.bd-dunav.bg).

Инвестиционното предложение попада в обхвата на чл. 93, ал. 1, т. 2 от ЗООС и представлява разширение на инвестиционно предложение, самостоятелно попадащо в т. 7 буква "е" – кланици, от Приложение № 2 към чл. 93, ал. 1, т. 1 и т. 2 на Закона за опазване на околната среда (ЗООС) и подлежи на преценяване необходимостта от ОВОС. Компетентен орган е РИОСВ – Плевен.
Компетентен орган по процедурата е РИОСВ – Плевен.

II. По отношение на изискванията за екологична оценка (ЕО) по глава шеста, раздел II от ЗООС:
Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).   
III. По отношение на изискванията  на чл. 31 от Закона за биологичното разнообразие:
             Съгласно чл.  2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007 г.) инвестиционното предложение „Изграждане на кланичен пункт за добив и транжиране на месо от едри преживни животни (ЕПЖ) и производство на продукти от мляно месо“, в ПИ 03366.605.444, м. „Горната могила“, гр. Белене, общ. Белене, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
	Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.
           Съгласно чл. 22, ал. 2 от Тарифата за таксите, които се събират в системата на Министерството на околната  среда и водите, приета с ПМС № 136/13.05.2011 г. (ДВ, бр. 39/2011 г.), държавната такса за съвместяване на процедурите е 255,65 € (считано от 01.01.2026 г.). 
           Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
           
ІV. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
1. Искане за преценяване необходимостта от ОВОС.
2. Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС и информация относно обществения интерес, ако такъв е бил проявен.
	
Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
- представяне на пълна, изчерпателна и добре онагледена информация за местоположението и точните отстояния от територията на инвестиционното предложение (обекта, дейността) спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС (жилищни сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване (хотели, мотели, общежития, почивни домове, ваканционни селища, къмпинги, хижи и др.), места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
- онагледяване на информацията с подходящ по мащаб картен, актуален графичен или снимков материал;
- данни за наличие на съществуващи санитарно - охранителни зони на водоизточници и водоснабдителни съоръжения за питейно-битово водоснабдяване;
- посочване на потенциални източници на вредности на оценяваната територия и граничещите с нея.
3. Оригинален документ за платена такса: 255,65 € (считано от 01.01.2026 г.), съгласно чл. 1, ал. 5, т. 1 на Тарифата за таксите, на сметката на РИОСВ - гр.Плевен:

ОББ АД - гр. Плевен
IBAN: BG22UBBS80023106158306
BIC: UBBS BGSF

На документа за платена такса, като основание за плащане да се впише и входящия номер на Уведомлението за ИП, под който е заведено в РИОСВ Плевен (вх. № АО-3759/09.07.2026 г.).

Информираме Ви, че на основание чл. 2а, ал. 5, т. 1 от Наредбата за ОВОС, процедурата по ОВОС за горепосоченото ИП се прекратява, когато повече от 12 месеца  възложителят не е изпълнил дадените му от компетентния орган указания по чл. 5, ал. 1 от същата Наредба.

